《和易岩木犀韵》
宋代·王柏

秋光未为老，老桂开墙隈。
虽与春风背，依吐心未灰。
香浮玉宇远，体破金粟微。
诗翁被花恼，深夜灯重吹。
今朝恰重九，更泻茱萸卮。
霜螯未堪把，菊蕊青满畦。
景物自冉冉，气候犹迟迟。
对花莫冷淡，行药姑随时。
清欢既易遇，不饮复何为。
兄弟琴瑟合，子侄鸿雁随。
月明人影散，泚笔赓新诗。
诗力籋天马，不可衔勒羁。
诗坛峻极谢推毂，莫学檀公三十六。

作者简介：王柏（1197-1274），字会之，婺州金华人。生于宋宁宗庆元三年，卒于度宗咸淳十年，年七十八岁。少慕诸葛亮为人，自号长啸，三十岁后以为“长啸非圣门持敬之道”，遂改号鲁斋。金华（今属浙江）人。从何基学，以教授为业，曾受聘主丽泽、上蔡等书院。度宗咸淳十年卒，年七十八，谥文宪。柏著述繁富，有《诗疑》、《书疑》等，大多已佚。其诗文集《甲寅稿》亦已佚，明正统间六世孙王迪裒集为《王文宪公文集》二十卷，由义乌县正刘同于正统八年（一四四三）刊行。事见《续金华丛书》本卷末附《王文宪公圹志》，《宋史》卷四三八有传。